07. decembar 2018. godine

Međunarodni Dan volontera

**Henkel prepoznaje i podržava dobrovoljno angažovanje zaposlenih**

Diseldorf - 5. decembra obeležen je Međunarodni Dan volontera, koji ističe veliki značaj ličnog doprinosa dobrovoljnim društvenim projektima. Kompanija Henkel kroz volontersku inicijativu pod nazivom MIT (Make an Impact on Tomorrow – Utiči na sutrašnjicu) podržava svoje zaposlene i penzionere u dobrovoljnom angažmanu već više od 20 godina. Od osnivanja MIT inicijative kompanija je ukupno podržala preko 14.000 dobrotvornih projekata u više od 100 zemalja kroz fondaciju "Fritz Henkel Stiftung".

Od Azije i Severne Amerike do Bliskog Istoka i Afrike, Evrope i Južne Amerike: Henkel je obeležio Međunarodni Dan volontera organizujući volonterske projekte širom sveta, kao što su prikupljanje zimske odeće za decu bez roditeljskog staranja na Tajvanu, donacija hrane na Roki Hilu i Semfordu u Sjedinjenim američkim državama kao i izgradnja kuća porodicama koje su izgubile dom usled vulkanske erupcije u Gvatemali.

Ovi primeri prikazuju širok spektar projekata koje realizuju zaposleni u Henkelu. Fondacija “Fritz Henkel” podržava volonterski angažman zaposlenih, ne samo kroz materijal i finansijska sredstva već i kroz vreme, s obzirom na to da zaposleni dobijaju plaćeno odsustvo kako bi na licu mesta mogli da pomognu onima kojima je to potrebno. ’’Zaposleni i penzioneri kompanije su središte naše MIT inicijative. Zadivljeni smo njihovom posvećenošću, duhom i doprinosom’’, izjavila je Nadin Frej, zadužena za volonterski angažman u kompaniji Henkel. Pre nekoliko meseci Henkel je obeležio 20 godina postojanja MIT inicijative, a ovom prilikom Fondacija je uručila 50.000 evra Medicnskom centru za majku i dete u Nepalu.

**Društveni angažman zaposlenih u Henkel Srbiji**

Zaposleni u Henkel Srbiji pridružili su se svojim kolegama 2007. godine i od tada pružaju nesebičan doprinos ovoj inicijativi. Tokom više od deset godina, više od 50 MIT volontera je realizovalo više od 130 projekata. Samo tokom 2018. godine Henkel Srbija je realizovala više od 10 MIT projekata širom Srbije. Pored MIT inicijative Henkel je u martu ove godine, zajedno sa kompanijom Lilly Drogerie donirao 8 špric pumpi Institutu za zdravstvenu zaštitu majke i deteta Srbije.

Međunarodni Dan volontera zaposleni u Henkel Srbiji obeležili su prikupljanjem igračaka za mališane iz Udruženja roditelja dece obolele od malignih i drugih retkih bolesti bolesti ‘’Zvončica’’. Pored prikupljanja igračaka, zaposleni su učestvovali i u radionici bojenja novogodišnjih kolačića koji su takođe namenjeni Udruženju.

**Podrška angažmanu zaposlenih kao deo kulture kompanije Henkel**

Volonterski angažman, poznat i pod nazivom korporativno građanstvo, je sastavni deo kompanije Henkel još od 1876. godine, kada je kompanija osnovana. Kroz Fondaciju “Fritz Henkel” kompanija brine o društvenoj zajednici izvan svojih poslovnih aktivnosti, zahvaljujući sjajnom volonterskom angažmanu zaposlenih. Kada je MIT inicijativa osnovana, 1998. godine, Henkel je bio jedna od prvih kompanija u Nemačkoj koja je pokrenula program posvećen podršci zaposlenih i penzionera u njihovom volonterskom angražmanu.

**O Henkelu**

Henkel posluje širom sveta sa uravnoteženim i raznovrsnim portfoliom. Kompanija zauzima vodeće pozicije sa svoja tri poslovna sektora u oblastima industrijskog tržišta, kao i proizvoda široke potrošnje, zahvaljujući jakim brendovima, inovacijama i tehnologijama. Henkelov sektor Adhezivi Technologije je svetski lider na tržištu lepkova – u svim industrijskim segmentima u svetu. Sa sektorima Deterdženti i kućna hemija i Beauty Care, Henkel zauzima vodeće pozicije na mnogim tržištima i kategorijama širom sveta. Osnovan 1876. godine, Henkel iza sebe ima više od 140 godina uspešnog poslovanja. U 2017. godini, kompanija Henkel ostvarila je prodaju od 20 milijardi evra i operativni profit od 3,5 milijarde evra. Tri najpoznatija Henkel brenda - Persil (deterdžent), Schwarzkopf (nega kose) i Loctite (lepak) ostarili su više od 6.4 milijardi evra (oko 7.8 milijardi USD) ukupne prodaje. Henkel zapošljava gotovo 53.000 ljudi širom sveta – predan i veoma raznovrsan tim, ujedinjen snažnom korporativnom kulturom, zajedničkim ciljem da ostvari održivi standard, kao i zajedničkim vrednostima. Kao priznati lider u održivosti, Henkel se nalazi na najvišim pozicijama mnogih međunarodnih indeksa i lista. Henkelove prioritetne akcije izlistane su u nemačkom indeksu DAX. Za više informacija, posetite [www.henkel.com](http://www.henkel.com)

Kontakt Jelena Šarenac Jelena Stojanović

Telefon +381 11 207 22 09 +381 11 207 21 86

E-mail jelena.sarenac@henkel.com jelena.stojanovic@henkel.com